அப்படியென்றால் நெப்போலிய யுத்தத்தின் குழந்தையாய் 19ஆம் நூற்றாண்டு ஐரோப்பாவும் அது பின்பற்றிய புவிசார் - பூகோள அரசியலும் பிரசவமாயின. அதன் உச்சம் இரண்டாம் உலக மகாயுத்தத்தில் முடிவடையவே அதன் பெறுபேறான இன்றைய புவிசார் - பூகோள வரைபடம் உருவானது என்பதைப் பார்க்கும் போது நெப்போலிய யுத்தங்களில் இருந்தும், இரண்டாம் உலக யுத்தத்தில் இருந்தும் இந்த உலகத்தை பிரித்துப் பார்க்க முடியாது.